CELEX: 62017TA0048
Language: da
Date: 2019-11-07 00:00:00
Title: Sag T-48/17: Rettens dom af 7. november 2019 – ADDE mod Parlamentet (Regler for institutionerne – Europa-Parlamentet – afgørelse, der fastslår, at visse af et politisk partis udgifter ikke var støtteberettigede i 2015 – afgørelse om at yde støtte i 2017, om forfinansiering med 33 % af det maksimale støttebeløb og om forpligtelse til at stille en bankgaranti – pligt til at udvise upartiskhed – ret til forsvar – finansforordningen – gennemførelsesbestemmelser til finansforordningen – forordning (EU) nr. 2004/2003 – proportionalitet – ligebehandling)

23.12.2019   
            
            
               DA
            
            
               Den Europæiske Unions Tidende
            
            
               C 432/34
            
         
      Rettens dom af 7. november 2019 – ADDE mod Parlamentet
      (Sag T-48/17) (1)
      
      (Regler for institutionerne - Europa-Parlamentet - afgørelse, der fastslår, at visse af et politisk partis udgifter ikke var støtteberettigede i 2015 - afgørelse om at yde støtte i 2017, om forfinansiering med 33 % af det maksimale støttebeløb og om forpligtelse til at stille en bankgaranti - pligt til at udvise upartiskhed - ret til forsvar - finansforordningen - gennemførelsesbestemmelser til finansforordningen - forordning (EU) nr. 2004/2003 - proportionalitet - ligebehandling)
      (2019/C 432/38)
      Processprog: engelsk
      
         Parter
      
      
         Sagsøger: Alliance for Direct Democracy in Europe ASBL (ADDE) (Bruxelles, Belgien) (først ved advokaterne L. Defalque og L. Ruessmann, derefter ved advokat M. Modrikanen og endelig ved advokat Y. Rimokh)
      
         Sagsøgt: Europa-Parlamentet (ved C. Burgos og S. Alves, som befuldmægtigede)
      
         Sagens genstand
      
      Søgsmål i henhold til artikel 263 TEUF med påstand om annullation dels af Europa-Parlamentets afgørelse af 21. november 2016, der fastslår, at visse udgifter ikke var støtteberettigede for 2015, dels af Europa-Parlamentets afgørelse FINS-2017-13 af 12. december 2016 om tildeling af en støtte til sagsøgeren for 2017, for så vidt som denne afgørelse begrænser forfinansieringsbeløbet til 33 % af det maksimale støttebeløb, betinget af, at der stilles en bankgaranti.
      
         Konklusion
      
      
                  1)
               
               
                  Europa-Parlamentets afgørelse af 21. november 2016, der fastslår, at visse udgifter ikke var støtteberettigede i regnskabsåret 2015, annulleres.
               
            
                  2)
               
               
                  Europa-Parlamentet frifindes for så vidt angår påstanden om annullation af Parlamentets afgørelse FINS-2017-13 af 12. december 2016 om tildeling af en støtte til sagsøgeren for regnskabsåret 2017.
               
            
                  3)
               
               
                  Alliance for Direct Democracy in Europe ASBL og Parlamentet bærer hver deres egne omkostninger, herunder omkostningerne i forbindelse med begæringen om foreløbige forholdsregler.
               
            
         (1)  EUT C 78 af 13.3.2017.